CELEX: 62017CN0304
Language: el
Date: 2017-05-24 00:00:00
Title: Υπόθεση C-304/17: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 24 Μαΐου 2017 — Helga Löber κατά Barclays Bank PLC

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/6
            
         Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 24 Μαΐου 2017 — Helga Löber κατά Barclays Bank PLC
   (Υπόθεση C-304/17)
   (2017/C 269/09)
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof (Αυστρία)
   
      Διάδικοι στην υπόθεση της κύριας δίκης
   
   
      Αναιρεσείουσα: Helga Löber
   
      Αναιρεσίβλητη: Barclays Bank PLC
   
      Προδικαστικό ερώτημα
   
   Έχει το άρθρο 5, σημείο 3, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1), την έννοια ότι, επί εξωσυμβατικών αξιώσεων λόγω ευθύνης απορρέουσας από ενημερωτικό δελτίο και σε περίπτωση που
   
               —
            
            
               ο επενδυτής, παροτρυνόμενος από το ελλιπές ενημερωτικό δελτίο, έλαβε την επενδυτική απόφαση στον τόπο της κατοικίας του
            
         
               —
            
            
               και, βάσει της εν λόγω αποφάσεως, μετέφερε το τίμημα αγοράς του κτηθέντος στη δευτερογενή αγορά χρεογράφου από λογαριασμό που τηρούσε σε αυστριακή τράπεζα σε ειδικό λογαριασμό τηρούμενο σε άλλη αυστριακή τράπεζα, από τον οποίο το τίμημα μεταφέρθηκε στη συνέχεια κατ’ εντολή του ενάγοντος στον πωλητή,
            
         
               (α)
            
            
               είναι αρμόδιο το δικαστήριο στην περιφέρεια του οποίου βρίσκεται η κατοικία του επενδυτή;
            
         
               (β)
            
            
               είναι αρμόδιο το δικαστήριο στην περιφέρεια του οποίου βρίσκεται η έδρα ή το υποκατάστημα της τράπεζας όπου τηρείται ο τραπεζικός λογαριασμός του ενάγοντα, από τον οποίο μεταφέρθηκε το επενδυόμενο ποσό στον ειδικό λογαριασμό;
            
         
               (γ)
            
            
               είναι αρμόδιο το δικαστήριο στην περιφέρεια του οποίου βρίσκεται η έδρα ή το υποκατάστημα της τράπεζας όπου τηρείται ο ειδικός λογαριασμός;
            
         
               (δ)
            
            
               υφίσταται συντρέχουσα αρμοδιότητα των ως άνω δικαστηρίων, μεταξύ των οποίων μπορεί να επιλέξει ο ενάγων;
            
         
               (ε)
            
            
               δεν είναι αρμόδιο κανένα από τα ανωτέρω δικαστήρια;
            
         
      (1)  EE L 12, σ. 1.